GSTEL รูดติดฟลอร์ 29.63% หลังปลด SP กรณียื่นแผนฟื้นฟูกิจการ
GSTEL รูดติดฟลอร์ 29.63% หลังปลด SP กรณียื่นแผนฟื้นฟูกิจการ ล่าสุด ณ เวลา 10.39 น. ราคาอยู่ที่ 0.19 บาท ลบ 0.08 บาท หรือ 29.63% สูงสุดที่ 0.20 บาท ต่ำสุดที่ 0.19 บาท มูลค่าซื้อขายที่ 20.62 ล้านบาท
16 พ.ย. 2560

ผู้สื่อข่าวรายงานว่า ราคาหุ้นบริษัท จี สตีล จำกัด (มหาชน) หรือ GSTEL ณ เวลา 10.39 น. ราคาอยู่ที่ 0.19 บาท ลบ 0.08 บาท หรือ 29.63% สูงสุดที่ 0.20 บาท ต่ำสุดที่ 0.19 บาท มูลค่าซื้อขายที่ 20.62 ล้านบาท ขณะที่ดัชนีตลาดหุ้นไทยโดยรวมบวก 0.34%

ทั้งนี้ราคาหุ้น GSTEL ร่วงติดเพดานฟลอร์ (Floor) ในรอบ 1 ปี 9 เดือน ที่ระดับ 0.19 บาท หลังถูกปลดเครื่องหมาย SP เหตุบริษัทยื่นคำร้องขอฟื้นฟูกิจการต่อศาลล้มละลาย
สืบเนื่องจากเมื่อวันที่ 14 พ.ย.60 บริษัทได้ยื่นคำร้องขอฟื้นฟูกิจการของบริษัทต่อศาลล้มละลายกลาง เนื่องจากมีภาระหนี้สินล้นและไม่มีความสามารถในการชำระหนี้ที่มีการทวงถาม และมีความเสี่ยงที่จะถูกฟ้องล้มละลายหรือถูกยึดทรัพย์ ซึ่งอาจจะทำให้เกิดความเสียหายต่อผู้ถือหุ้น จึงได้ขอให้ตลาดหลักทรัพย์แห่งประเทศไทย (ตลท.) ขึ้นเครื่องหมาย SP ชั่วคราวในวันนี้เพื่อให้ผู้ลงทุนรับทราบและรับรู้ข้อมูลการยื่นคำขอฟื้นฟูกิจการของบริษัทอย่างเท่าเทียมกัน
 